b'\n_START_ARTICLE_\nGilboas fossile skov\n_START_PARAGRAPH_\nGilboas fossile skov, som ligger i den amerikanske stat New York, kaldes ofte for "hjemstedet for verdens \xc3\xa6ldste skov". Det findes t\xc3\xa6t ved Gilboe d\xc3\xa6mningen i Schoharie County, New York, og stedet rummer tr\xc3\xa6stammer fra devonperioden, hvilket vil sige, at de er ca. 380 millioner \xc3\xa5r gamle._NEWLINE_Nogle af fossilerne er de eneste kendte rester af deres slags, og de forstenede tr\xc3\xa6er danner tilsammen den \xc3\xa6ldste kendte, fossile skov. Findestedet har v\xc3\xa6ret genstand for stor interesse fra pal\xc3\xa6ontologer, siden det blev kendt i 1920\'erne._NEWLINE_Det blev fundet, da byen New York indledte et vandforsyningsprojekt ved at grave ud til en d\xc3\xa6mning, for under arbejdet opdagede man store, oprette tr\xc3\xa6stubbe fra en fossil skov. Nogle af tr\xc3\xa6erne er udstillet ved Gilboa d\xc3\xa6mningen, andre p\xc3\xa5 New Yorks energiforsynings bes\xc3\xb8gscenter "Blenheim-Gilboa" i Schoharie County og atter andre p\xc3\xa5 statens museum.'